ธนาคารกรุงไทย ชวนทำบุญสุขใจ ปีใหม่ไทย ไร้โควิด ผ่าน songkran2563.com
ธนาคารกรุงไทย ชวนทำบุญสุขใจ ปีใหม่ไทย ไร้โควิด ผ่าน songkran2563.comนายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารกรุงไทย ร่วมอนุรักษ์และสืบสานประเพณีขึ้นปีใหม่ไทย พร้อมสนับสนุนการเว้นระยะห่างทางสังคม โดยจัดทำเว็บไซต์พิเศษ ภายใต้แนวคิด ทำบุญสุขใจ ปีใหม่ไทย ไร้โควิด ทั้งนี้ขอเชิญชวนลูกค้าและประชาชนร่วมต้อนรับปีใหม่ไทย 2563 ผ่าน songkran2563.com ใน 3 กิจกรรม ได้แก่ “ทำบุญ” สรงน้ำพระ ไหว้พระพุทธสิหิงค์ อธิษฐานขอพร เพื่อเป็นสิริมงคลให้กับตนเองและครอบครัว “บริจาค” ให้กับ 7 โรงพยาบาลที่ดูแลผู้ป่วยติดเชื้อไวรัสโควิด-19 ด้วยกรุงไทย E-donation และ "แชร์ภาพ" ของตนเองเป็นที่ระลึก เพื่อแบ่งปันความสุขให้กับผู้อื่นสำหรับแนวคิด ทำบุญสุขใจ ปีใหม่ไทย ไร้โควิด เป็นหนึ่งในกิจกรรมที่ร่วมรณรงค์การอยู่บ้าน หยุดเชื้อ เพื่อชาติ ซึ่งขณะนี้ทุกคนต่างตระหนักถึงความสำคัญ เพื่อหยุดการแพร่ระบาดของไวรัสโควิด- 19 และธนาคารกรุงไทย พร้อมเคียงข้างคนไทย และขอส่งกำลังใจให้ประชาชนร่วมผ่านวิกฤตในครั้งนี้ไปด้วยกัน